Сыраежка балотная

Сырае́жка балотная, сыраежка чырвоная (Russula paludosa) — шапкавы базідыяльны грыб з роду  сямейства .

 Апісанне 
Пладовае цела грыба — шапка на ножцы. Шапка 4—12 см у дыяметры, пукатая, з узростам пляската-ўвагнутая, з рубчастым краем. Скурка на шапцы клейкая, чырвонага або чырвона-бураватага колеру, адстае ад мякаці па краю. Мякаць крохкая, белая, без асаблівага паху. Ножка грыба даўжынёй 6—8 см і 1,5—3 см у дыяметры, цыліндрычная, суцэльная, шчыльная і гладкая. Колер ножкі белы, часам з ружовым адценнем. Пласцінкі слаба прырослыя, шырокія. Колер пласцінак белы, пазней становіцца крэмава-жоўтым. Споры амаль шарападобныя, барадаўчатыя або шыпаватыя, светла-жоўтага колеру.

Ядомы грыб.

 Экалогія і распаўсюджванне 
Сыраежка балотная распаўсюджана на тэрыторыі Еўразіі і Паўночнай Амерыкі. Звычайны від на тэрыторыі Беларусі. Грыбы растуць у сыраватых хвойных лясах і сярод імхоў на верхавых балотах. Пладовыя целы з'яўляюцца ў ліпені—верасні, паасобку або невялікімі групамі.

 Літаратура 


 Спасылкі 
 Как выглядят грибы сыроежки? Описание разных видов // Журнал «Рутвет» 
 Сыроежка болотная; сыраежка чырвоная // Borovik.BY 

Катэгорыя:Сыраежка
Катэгорыя:Ядомыя грыбы
Катэгорыя:Грыбы Еўразіі
Катэгорыя:Грыбы Паўночнай Амерыкі